Diari Oficial de la Generalitat Valenciana


Sumari del DOGV 4965, del 14-03-2005 (2005/2303)

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Addicional pel qual es prorroga per a l'any 2004 el Conveni de Col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/2303


Data del document
:   28-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * integració dels migrants
    * cooperació administrativa
    * administració central
    * ajuda als refugiats

RESOLUCIO de 28 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol Addicional pel qual es prorroga per a l'any 2004 el Conveni de Col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats. [2005/M2303]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Conselleria de Benestar Social de la Generalitat Valenciana, el 22 de desembre de 2004, un Protocol Addicional pel qual es prorroga per a l'any 2004 el Conveni de Col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0073/2005, i que figura com a annex d'esta resolució.
  
València, 28 de febrer de 2005.- La directora general de Relacions amb les Corts i Secretariat del Govern: Alida C. Mas Taberner.
  
Protocol Addicional pel qual es prorroga per a l'any 2004 el Conveni de Col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats.
  
Madrid, 22 de desembre de 2004.
  
Reunits
  
D'una banda, el ministre de Treball i Assumptes Socials, Jesús Caldera Sánchez-Capitán, nomenat per Reial Decret 558/2004, de 17 d'abril, en nom i representació de l'administració general de l'estat, en virtut d'allò disposat en l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14).
  
I de l'altra, la consellera de Benestar Social, Alicia de Miguel García, nomenada per Decret 5/2003, de 20 de juny, (DOGV número 4.527, de 21 de juny de 2003), del president de la Generalitat Valenciana, autoritzada per a este acte per acord del Govern Valencià de data 12 de novembre de 2004, en nom i representació de la Generalitat Valenciana.
  
Amdós parts es reconeixen capacitat mútua per a obligar-se i convenir,
  
Exposen
  
Primer
  
Que el Ministeri de Treball i Assumptes Socials i la Generalitat Valenciana van subscriure en data 30 de desembre de 1998 Conveni de Col·laboració per al cofinançament de programes per a facilitar la integració social dels immigrants, refugiats, sol·licitants d'asil i desplaçats.
  
Segon
  
Que el Ministeri de Treball i Assumptes Socials, en virtut de les competències que li atribuïxen la Constitució i els reials decrets 553/2004, de 17 d'abril, i 1600/2004, de 2 de juliol, que establix la seua estructura orgànica bàsica, i la Generalitat Valenciana, d'acord amb allò establit en la Llei Orgànica 5/1982, d'1 de juliol, que aprova l'Estatut d'Autonomia d'esta, té competències en matèria d'acció social i servicis socials.
  
D'altra banda, en la Llei 61/2003, de 30 de desembre, de Pressupostos Generals de l'Estat per a l'any 2004 (BOE núm. 313), i en la Llei 17/2003, de 30 de desembre, de Pressupostos de la Generalitat Valenciana per a l'exercici 2004 (DOGV núm. 4654) s'establixen dotacions pressupostàries per a estes finalitats.
  
Tercer
  
Que el Conveni esmentat establix en la seua clàusula quinta la pròrroga automàtica de la seua vigència per als exercicis successius si no hi ha denúncia expressa d'alguna de les parts.
  
Quart
  
Que, no obstant això, d'esta pròrroga automàtica, se n'exclouen les quantitats econòmiques expressades en l'annex de l'esmentat Conveni, que s'hauran d'actualitzar cada any a fi d'ajustar-les als pressupostos generals aprovats per a eixe any.
  
Quint
  
Que, d'acord amb les comunitats autònomes en la Conferència Sectorial d'Assumptes Socials realitzada el 17 de juny de 2004, el Govern per Acord del Consell de Ministres de data 16 de juliol de 2004, publicat en el Boletín Oficial del Estado número 195, de 13 d'agost de 2004, va aprovar els criteris de distribució entre comunitats autònomes del crèdit pressupostari amb una dotació de tres milions set-cents trenta-cinc mil vuit-cents noranta euros (3.735.890 e), que s'inclou en l'aplicació pressupostària 32.49.181L.180, així com les prioritats a les quals s'hauran d'ajustar els programes que cal confinançar.
  
Sext
  
Que una vegada efectuat, d'acord amb el procediment previst en el Conveni abans esmentat, la determinació de les aportacions econòmiques de les parts corresponents a l'any 2004, correspon instrumentar-les a través del present Protocol Addicional, juntament amb la selecció de programes realitzada conjuntament pel Ministeri de Treball i Assumptes Socials i per la Conselleria de Benestar Social de la Generalitat Valenciana i aprovada, així mateix, a l'efecte de finançament conjunt.
  
Per tot això, segons l'article 6 de la Llei 30/1992, de 26 de novembre, i de la clàusula quinta del preàmbul del manifest de les parts del Conveni de Col·laboració per a la realització de programes subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana, les dos parts
  
Acorden subscriure el present Protocol Addicional, el qual es regirà per les següents:
  
Clàusules
  
Primera. Pròrroga del conveni i selecció de programa per al 2004
  
L'administració general de l'estat i la Generalitat Valenciana incorporen al Conveni de Col·laboració de data 30 de desembre de 1998, els programes seleccionats conjuntament per a la seua execució durant l'exercici econòmic de 2004, segons queden reflectits en l'annex al present protocol.
  
En virtut de la clàusula quinta de l'esmentat Conveni de Col·laboració subscrit en el 1998, la vigència d'este queda prorrogada per a l'any 2004 i el seu corresponent exercici econòmic, al qual es referixen les dotacions pressupostàries que cada part designa per al seu finançament.
  
Segona. Aportacions de les parts
  
A càrrec de l'aplicació pressupostària 19.04.313L 456 del Pla d'Integració Social dels Immigrants, l'aportació econòmica del Ministeri de Treball i Assumptes Socials per a les finalitats del present Protocol, serà de dos-cents noranta mil set-cents seixanta-quatre amb trenta-dos euros (290.764,32 e).
  
La Conselleria de Benestar Social de la Generalitat Valenciana, es compromet a assumir la coresponsabilitat en el finaçament tot aportant la quantitat de dos cents noranta mil set-cents seixanta-quatre amb trenta-dos euros (290.764,32 e) a càrrec a l'aplicació pressupostària 28.71.095.26.9, línia T1827.
  
Tercera. Distribució de les assignacions pressupostàries
  
Les aportacions establides en la clàusula segona es van assignar a les diverses línies d'actuació convigudes d'acord amb el desglossament inclòs en l'annex al present Protocol.
  
Quarta. Resolució del conveni per incompliment
  
En el cas de resolució per incompliment d'allò acordat, les actuacions que es troben en curs es duran a terme i no se n'iniciarà cap nova a partir de la data de denúncia del Conveni.
  
Quinta. Vinculació del Conveni de Col·laboració de vigència indefinida
  
En allò no previst expressament en este protocol addicional anual de pròrroga, serà d'aplicació allò disposat en el conveni de col·laboració de vigència indefinida, llevat denúncia, subscrit el 30 de desembre de 1998, entre l'administració general de l'estat-Ministeri de Treball i Assumptes Socials i la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats.
  
I en prova de conformitat, subscriuen el present protocol addicional en dos exemplars, al lloc i en la data amunt indicats.
  
El ministre de Treball i Assumptes Socials,
  
Secretària (p. d. orde comunicada de)
  
La consellera de Benestar Social,
  
Alicia de Miguel García
  
Annex al Protocol Addicional pel qual prorroga per a l'any 2004 el conveni de Col·laboració entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenvolupament d'actuacions conjuntes en matèria d'atenció a immigrants, refugiats, sol·licitants d'asil i desplaçats
  
El present annex regularà el finançament i els aspectes tècnics de posada en marxa de les àrees de col·laboració establides en el conveni de col·laboració entre el Ministeri de Treball i Assumptes Socials i la Conselleria de Benestar Social de la Generalitat Valenciana, en matèria d'immigració.
  
En el present any de 2004, tant el Ministeri de Treball i Assumptes Socials a càrrec de l'aplicació pressupostària 19.04.313 L.456, com la Conselleria de Benestar Social de la Generalitat Valenciana, a càrrec de l'aplicació pressupostària 25.99.976.73.3, destinarà per a les actuacions descrites a continuació la quantia de cinc-cents huitanta-un mil cinc-cents vint-i-huit euros amb seixanta-quatre cèntims (581.528,64 e), la qual cosa suposa un finançament de dos-cents noranta set-cents seixanta-quatre amb trenta-dos euros (290.764,32 e) per part del Ministeri de Treball i Assumptes Socials, i un finançament de dos-cents noranta mil set-cents seixanta-quatre amb trenta-dos euros (290.764,32 e) per part de la Conselleria de Benestar Social de la Generalitat Valenciana.
  
Estos fons es distribuiran entre els següents eixos programàtics:
  
Estos tres eixos es complementaran amb una contraprestació de traspàs d'informació. La Conselleria de Benestar Social remetrà al Ministeri de Treball i Assumptes Socials, a través de la Secretària d'Estat d'Immigració i Emigració (Direcció General d'Integració d'Immigrants), informació sobre les dades disponibles d'estrangers inclosos en els padrons municipals del seu àmbit geogràfic, els relatius a la situació educativa, social i laboral dels estrangers residents i els recursos existents a la Comunitat Autònoma d'atenció social habilitats. Es durà a terme la col·laboració en el seguiment de tals dades per a poder planificar adequadament els programes d'integració. Igualment la Conselleria de Benestar Social remetrà al Ministeri de Treball i Assumptes Socials, a través de la Secretaria d'Estat d'Immigració i Emigració (Direcció General d'Integració d'Immigrants), la informació relativa a aquells programes dirigits a la integració social d'immigrants, sol·licitants d'asil, refugiats i desplaçats, en els quals intervé l'esmentada Conselleria de Benestar Social tant en el marc d'este Conveni com en el desenvolupament dels seus propis plans i programes d'integració i atenció d'estos col·lectius.
  
L'objectiu d'esta aportació d'informació és posar a disposició del Ministeri de Treball i Assumptes Socials la informació necessària sobre la situació de la integració social dels immigrants, sol·licitants d'asil, desplaçats i refugiats per a l'elaboració d'informes d'àmbit estatal que permeten conéixer l'evolució i l'impacte de les polítiques posades en marxa. Estos informes també permetran una millor planificació i disseny dels programes d'integració social de la seua competència.
  
En el desenvolupament de la recollida i traspàs d'informació es tindrà en compte el que disposa la Llei Orgànica 15/1999, de 13 de desembre (BOE de 14 de desembre), sobre Protecció de Dades de Caràcter Personal.
  
1r. Informació, orientació i assessorament sociolaboral.
  
Este tipus d'actuacions es realitza per mitjà d'una xarxa de punts d'informació, d'orientació i d'assessorament sociolaboral, distribuïts estratègicament, i el desenvolupament d'accions formatives.
  
Els objectius de les actuacions dutes a terme en estos punts són: garantir la no discriminació dels immigrants en l'accés a les prestacions socials generals i a l'ocupació, informar i orientar els immigrants sobre els seus drets i deures i assessorar sobre la utilització dels servicis socials i recursos a què poden accedir, a fi de facilitar la seua normalització i inserció en la societat d'acollida.
  
Els destinataris són immigrants en general, i es donarà prioritat a les persones recents arribades i especialment quan estiguen en situació de vulnerabilitat amb alt risc d'exclusió social.
  
L'any 2004 s'impulsarà el manteniment dels punts de la xarxa en aquells llocs de major presència d'immigrants.
  
Els programes i les activitats que comprendrà este eix són:
  
?Accions de formació i informació per a l'ocupació que ajuden a la inserció sociolaboral (cursos, tallers, estratègies per a la busca d'ocupació, de mediació i d'acompanyament).
  
- Servicis de traducció i d'interpretació.
  
- Servici d'orientació i d'assessorament general sobre recursos socials, sanitat i educació.
  
- Accions educatives especialment en l'àmbit de la llengua.
  
- Mediació intercultural entre els immigrants i la societat d'acollida com a suport a la intervenció social i a la prevenció de conflictes culturals.
  
- Formació del personal que treballa en estos punts.
  
- Coordinació dels punts de la xarxa.
  
Es donarà informació per part de la Conselleria de Benestar Social al Ministeri de Treball i Assumptes Socials, a través de la Secretaria d'Estat d'Immigració i Emigració (Direcció General d'Integració dels Immigrants), sobre els punts que configuren la xarxa d'atenció, la seua ubicació, entitat col·laboradora i persona sobre la qual recaiga la responsabilitat del seu funcionament. Esta informació s'arreplegarà en unes fitxes de seguiment que s'aprovaran en la primera reunió de la Comissió Tècnica de Seguiment.
  
2n. Acollida bàsica.
  
L'any 2004, els programes d'acollida bàsica dirigits a immigrants en situació d'especial vulnerabilitat i risc d'exclusió tindran especial prioritat.
  
Els objectius que perseguix este eix són: 1) desenvolupar uns servicis permanents d'acollida i d'atenció integral que garantisquen als immigrants i als refugiats unes condicions de vida dignes, oferint-los uns servicis bàsics d'allotjament i manutenció, durant un període limitat de temps, 2) ajudar l'immigrant a acostar-se a la realitat sociolaboral del país, tenint en compte aspectes socials, educatius, formatius i laborals al llarg del seu procés inicial d'integració, i incorporant-lo als sistemes de prestació de servicis bàsics territorials.
  
Els destinataris dels programes són els immigrants en situació de vulnerabilitat, és a dir, aquelles persones que es troben en una suma de circumstàncies que els afecten limitant les seues capacitats per a valdre's per si mateixos. Són, per tant, persones que tenen dificultat per a aconseguir la seua inserció sociolaboral i que necessiten, una ajuda social addicional per a cobrir les seues necessitats bàsiques i les de les persones a càrrec seu.
  
L'any 2004 els programes i les activitats que comprén este eix són:
  
- Allotjament i manutenció.
  
- Ajudes econòmiques per a transport, gestions diverses i diners de butxaca.
  
- Derivació, si fóra necessari, a altres programes de segona acollida i suport especial en el moment de l'eixida del programa.
  
- Atenció a col·lectius específics per mitjà d'accions compensatòries (menors, dones i grups d'immigrants amb característiques especials).
  
Es donarà informació per part de la Conselleria de Benestar Social al Ministeri de Treball i Assumptes Socials, a través de la Secretaria d'Estat d'Immigració i Emigració (Direcció General d'Integració dels Immigrants), sobre els actuals punts que configuren la xarxa d'acollida bàsica, la seua ubicació, places disponibles i entitat col·laboradora responsable de cada centre d'acollida, a fi de poder elaborar un mapa estatal de recursos. Esta informació s'arreplegarà en unes fitxes de seguiment que s'aprovaran en la primera reunió de la Comissió Tècnica de Seguiment.
  
3r. Sensibilització.
  
L'eix de la sensibilització s'articularà sobre els programes següents:
  
- Sensibilització ciutadana i lluita contra la discriminació.
  
Un aspecte fonamental de les polítiques d'integració és afavorir la tolerància en la nostra societat, tot desenvolupant accions decidides de lluita contra totes les formes de discriminació, i més concretament contra el racisme i la xenofòbia, que afecta sobretot els ciutadans de tercers països.
  
La sensibilització esta encaminada a afavorir la visió positiva de la diversitat, tot promovent la convivència pacífica, la igualtat i la no discriminació.
  
Es tracta de dirigir accions tant a la població immigrada com al conjunt de la ciutadania, difonent valors i actituds positives d'acceptació i respecte a la diversitat.
  
El 29 de juny de 2000 el Consell de Ministres de la Unió Europea aprovava la Directiva 2000/43/CE relativa a l'aplicació del principi d'igualtat de tracte de les persones independentment del seu origen racial o ètnic. En esta directiva es pretén aplicar en els estats membres de la Unió el principi d'igualtat de tracte. D'ací la necessitat de promoure tant mesures per a sancionar les conductes considerades com a discriminatòries com mesures d'acció positiva.
  
Igualment es potenciaran les activitats i les iniciatives encaminades no sols a la sensibilització cap al respecte de les diferències entre cultures sinó també a la promoció i el manteniment de les cultures d'origen de les persones migrants.
  
- Participació ciutadana dels immigrants.
  
Es promocionarà la participació ciutadana dels immigrants. Els objectius que es pretenen aconseguir són els següents:
  
- Promoure la incorporació dels immigrants a les xarxes socials i a la vida comunitària.
  
- Fomentar la creació d'associacions d'immigrants, recolzar les existents i potenciar la coordinació entre elles.
  
- Recolzar en un primer moment les noves entitats que es creen i potenciar les agrupacions, les federacions i els consorcis de caràcter públic i privat.
  
Es donarà informació per part de la Comunitat Autònoma al Ministeri de Treball i Assumptes Socials, a través de la Secretaria d'Estat d'Immigració i Emigració (Direcció General d'Integració dels Immigrants), sobre actuacions i programes desenvolupats per a afavorir la sensibilització de la població i especialment sobre aquells desenvolupats en el marc d'este conveni que per la seua qualitat i impacte meresquen una consideració especial.
  
El ministre de Treball i Afers Socials,
  
CONSUELO RUMÍ IBAÑEZ
  
Secretària d'estat d'Immigració i Emigració
  
(p. d. Orde comunicada de 15 desembre 2004)
  
La consellera de Benestar Social,
  
ALICIA DE MIGUEL GARCÍA